Pomor periska na ušću Neretve





Metković, 3.1.2020. - Iz Ornitološkoga društva 'Brkata sjenica' javljaju da su jučer pri obilasku Ušća naišli na ljušture periska, strogo zaštićenih školjaka, koje je izbacilo posljednje jugo.

S djelatnicom Javne ustanove za upravljanje zaštićenim dijelovima prirode DNŽ samo su na kominskome dijelu Ušća nabrojili oko 1000 ljuštura mladih periska, ali i odraslih jedinki dužine 50 do 70 cm. Kažu da periske napadaju bakterije koje ih ubijaju. Počelo je u Španjolskoj prije nekoliko godina te se širi Mediteranom, a stiglo je, nažalost, i na ušće Neretve.